**Inklusion og specialundervisning**

På efterskoler og frie fagskole gælder følgende retningslinjer:

Efterskoler, frie og fagskoler kan tilbyde specialundervisning og anden specialpædagogisk bistand

i medfør af § 3, stk. 2, i lov om folkeskolen, jf. § 3, stk. 1, i lov om frie kostskoler.

Med tilgangen "Vi er en skole for alle" indgår specialundervisning og inklusion helt overordnet, som en del af Nordsøen Fri Fagskoles pædagogiske praksis i forhold til livsoplysning, folkeoplysning og demokratisk dannelse for vores elever med særlige læringsforudsætninger.

Inklusionsundervisningen på Nordsøen Fri Fagskole praktiseres først og fremmest ved niveauopdeling i undervisningen, sådan at inklusionseleverne er på hold med elever på nogenlunde samme niveau, så eleven indgår i et trygt læringsmiljø med en målrettet undervisning. Vi tilstræber, at disse hold er små, sådan at undervisningen kan være tilrettelagt efter den enkelte elevs individuelle behov og der er tid til at hjælpe og holde eleven på sporet.

Skolen tilbyder også supplerende undervisning eller anden faglig støtte til elever, som ikke alene kan understøttes ved brug af undervisningsdifferentiering og holddannelse, dette med henblik på elevens inklusion i den almindelige undervisning.

Alle vores lærere er uddannede mentorer og nogle har specialpædagogiske kompetencer.

Der skal for elever, der søger denne hjælp laves en aftale som belyser indholdet, sammen

med forældrene. Dette gøres ved, at der før skolestart underskrives en inklusionstilmelding.

Aftalen underskrives af forældrene, dog for elever over 18 år af eleven selv. Aftalen evalueres minimum 2 gange undervejs i forløbet.

Fokusområder for inklusion kan fx. være:

* Individuelt tilrettelagt undervisning i læsning
* Individuelt tilrettelagt undervisning i matematik
* Individuel guidning i forhold til strukturering af fagligt stof
* Undervisning i en lille gruppe
* Speciel tilrettelagt undervisning i forhold til diagnoser.
* Strukturering ved hjælp af skemaer
* Strukturering af lektier
* Individuel undervisning i brug af hjælpemidler f.eks. cd-ord, IT-rygsæk osv.
* Områder indenfor den personlige udvikling
* Områder indenfor den sociale udvikling

Hvis denne almindelige inklusionsordning ikke giver støtte nok til eleven, er der mulighed for at få over 9 timers støtte i ugen.

Hvis dette skal iværksættes, skal PPR fra elevens hjemkommune have anbefalet dette i en skrivelse, som sendes til skolen. Så bliver der mulighed for at have meget mere individuel fokus på at hjælpe eleven igennem skoleforløbet.

Støtte til inklusion søges af skolen gennem undervisningsministeriet hos SPSU jf. Inklusionsloven.

Nærmere oplysninger herom rettes til skoleleder Anna-Stina Billund